 ***REFERAT STYREMØTE***

Dato: 11.08.2024

Sted: Messenger

Tilstede: Veronica Cloin, Yvonne Hjeltnes, Annette Skadsdammen og Lill Jeanette Kristiansen, Mia Flåta Ness og Charlotte Sveen.

Ikke møtt: Christian Kristensen.

***Saksliste:***

*66/24 Referat gjennomgått og godkjent*

*67/24 Utstillingen på Grinder er nå gjennomført med stor suksess. Klubben har mottatt flere positive tilbakemeldinger fra både dommer og deltakerne, som uttrykte at de var svært fornøyde med arrangementet. Maten ble beskrevet som utsøkt, og stemningen var svært god. Vi takker alle frivillige som har jobbet for å få til en super helg med fantastiske sponsorpremier, og gaver til alle deltakere både til utstilling og årets Challenger.*

*68/24 Vi har registrert at det pågår diskusjoner om endring av regler for mestvinnerlistene på sosiale medier, og ønsker derfor å presisere følgende:*

*Den 12. april 2024 ble nye regler for mestvinnerlisten for utstilling publisert. Disse reglene ble påpekt feil på etter første gjeldende utstilling, da BIM hund oppnådde mer poeng enn BIR hunden, samt at reglene var urettferdige b.l.a ihht NKK`s fullcertordning. Manglende rekruttering av valper ble også påpekt, da det kun var BIR/BIM valper som fikk poeng. Styret besluttet derfor å gjeninnføre de gamle reglene i juli 2024. -Altså 3 måneder etter endringene ble publisert. Videre dette året er det fortsatt 7 NKK-utstillinger og 2 stk NDK utstillinger som er tellende for mestvinnerlisten.*

*69/24 Styret har mottatt foreløpig svar fra Datatilsynet som bekrefter at alle retningslinjer vedrørende rapportering av avvik er fulgt korrekt.*

*70/24 Styret har nå fått tilgang til bank, vipps og regnskapsprogrammet Tripletex.*

*71/24 Klubbens bank saldo pr 09.08.24 er kr. 153.985,77.*

*Dette er hovedårsaken til at styret så seg nødt til å kansellere allerede oppsatte utstillinger i 2024 og 2025. Klubben sitter fortsatt med store regninger som ikke er betalt etter Maura utstillingene.*

*72/24 Den nye økonomiske situasjonen gjør at vi er nødt til å benytte billigere og enklere løsninger fremover der bla. Dobermannposten vil bli sendt ut på mail til medlemmene i pdf-fil frem til den økonomiske situasjonen har bedret seg.*

*73/24 Vi håper flere medlemmer ønsker å ta en mer aktiv rolle i klubben ved å bli med i komiteer, bidra på dugnad og komme med konstruktive ideer vi kan bygge videre på. Vi håper våre medlemmer forstår hvor viktig dette er for at klubben skal komme seg videre fra der vi er i dag.*